REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/294-18

5. mart 2018. godine

B e o g r a d

Z A P I S N I K

57. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 5. MARTA 2018. GODINE

Sednica je počela u 12,00 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Krsto Janjušević, Vesna Marković, Aleksandra Majkić, Jelena Žarić Kovačević, Srbislav Filipović, Petar Petrović, Gordana Čomić, Milena Čorilić, Bajro Gegić i Vesna Nikolić Vukajlović.

Sednici nisu prisustvovali članovi Odbora: Neđo Jovanović, Balint Pastor, Dejan Šulkić, Saša Radulović i Zoran Krasić.

Sednici je prisustvovao Miloš Anđić, viši inspektor u Ministarstvu unutrašnjih poslova.

U diskusiji povodom predloga Gordane Čomić, člana Odbora, koji je podnela zajedno sa Natašom Vučković, zamenikom člana Odbora, kojim se traži da Odbor donese Odluku o javnom slušanju o konsultacijama o radnom tekstu amandmana na Ustav Srbije, kjim bi Odbor podržao javno slušanje, za dopunu predloga Dnevnog reda , učestvovali su predsednik Odbora Đorđe Komlenski, Gordana Čomić i Petar Petrović, članovi Odbora. Po završrtku diskusije, predsednik Odbora je predložio da se ručnim glasanjem članovi Odbora izjasne ko je za predlog Gordane Čomić, člana Odbora, da se predlog Dnevnog reda sednice dopuni tačkom o donošenju Odluke o održavanju javnog slušanja povodom radnog teksta amandmana na Ustav Srbije.

Odbor je ovu odluku doneo većinom glasova (jednim glasom za, osam protiv i troje nije glasalo).

Odbor je većinom glasova (sa 11 glasova za i jedan nije glasao) usvojio predložen dnevni red.

D n e v n i r e d:

- Usvajanje zapisnika sa 55 i 56 sednice Odbora.

1. Razmatranje Predloga zakona o potvrđivanju Sporazuma između Republike Srbije i Republike Grčke o međusobnom priznavanju vozačkih dozvola, koji je podnela Vlada.

Pre prelaska na odlučivanje o tačkama dnevnog reda, Odbor je većinom glasova usvojio : zapisnik sa 55 sednice Odbora (sa 10 glasova za i dvoje nije glasalo) i zapisnik sa 56. sednice odbora (sa 10 glasova za i dvoje nije glasalo)

Tačka dnevnog reda. Razmatranje Predloga zakona o potvrđivanju Sporazuma između Republike Srbije i Republike Grčke o međusobnom priznavanju vozačkih dozvola, koji je podnela Vlada.

Odbor je razmotrio Predlog zakona o potvrđivanju Sporazuma između Republike Srbije i Republike Grčke o međusobnom priznavanju vozačkih dozvola, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je ovu odluku doneo većinom glasova (sa deset glasova za i dvoje nije glasao).

Za izvestioca Odbora na sednici Narodne skupštine određen je predsednik Odbora.

Sednica je završena u 12,12 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski